
3D fémnyomtatással gyártott alkatrészek feszültségállapotának vizsgálata

Kulcsszavak: 3D fémnyomtatás; belső feszültség; 3D szkenner; feszültségmentesítő hőkezelés; deformáció
A dolgozat célja a 3D fémnyomtatással gyártott alkatrészek feszültségállapotának vizsgálata. Az additív gyártás lehetőséget biztosít komplex geometriájú alkatrészek előállítására, amelyek hagyományos technológiákkal nehezen vagy egyáltalán nem megvalósíthatók. Ugyanakkor a fémnyomtatás során fellépő hőhatások, valamint a rétegek egymásra építése során keletkező belső feszültségek jelentősen befolyásolják a végtermék mechanikai tulajdonságait. A dolgozat részletesen foglalkozik az alkatrészek feszültségállapotának mérésére és analízisére alkalmazott módszerekkel, külön kiemelve az optikai 3D szeknnelési technológiát, aminek a segítségével a külső állapotjellemzőkből tudunk következtetni a belső feszültségek jelenlétére. Ezen túlmenően bemutatásra kerülnek a hőkezelési és egyéb utómunkálati eljárások (VSR, TVSR), amelyek a feszültségek csökkentésére szolgálnak. Az eredmények hozzájárulnak a 3D nyomtatott fémalkatrészek megbízhatóságának növeléséhez, ezáltal elősegítve széleskörű ipari alkalmazásukat.



